|  |  |
| --- | --- |
|  |  |

**ELŐZETES HATÁSVIZSGÁLAT**

Borsodnádasd Város Önkormányzat Képviselő-testületének a hulladékgazdálkodási közszolgáltatásról szóló önkormányzati rendeletéhez

**1./ A rendelet-tervezet társadalmi hatása**

Az előterjesztés a hulladékról szóló 2012. évi CLXXXV. törvény, a hulladékgazdálkodási közszolgáltatás végzésének feltételeiről szóló 385/2014. (XII. 31. ) Korm. rend., az egyes hulladékgazdálkodási létesítmények kialakításának és üzemeltetésének szabályairól szóló 246/2014. (IX. 29.) Korm. rend., valamint a 2014. szeptember 25. napjától hatályos közszolgáltatási szerződés rendelkezései alapján készült.

Társadalmi kihatása a város lakossága körében várható.

**2./ A rendelet-tervezet gazdasági, költségvetési hatása**

A rendelet elfogadásának gazdasági, költségvetési hatása nem értelmezhető.

**3./ A rendelet-tervezet környezeti és egészségi hatása**

A rendelet szabályainak közvetlen környezeti és egészségi hatása nem értelmezhető.

**4./ A rendelet-tervezet adminisztratív terheket befolyásoló hatása**

A tervezet többlet adminisztratív terhet nem ró az önkormányzatra.

**5./ A jogszabály megalkotásának szükségessége, a jogalkotás elmaradásának várható következménye:**

A rendelet megalkotásának elmaradása jogkövetkezményeket - pl.: törvényességi felhívást – nem von maga után, azonban a jelenleg hatályos, 13/2013 (XI.04.) önkormányzati rendelet hatályban tartása már a hatályos törvényi előírásoknak nem felel meg teljes körűen.

**6./A rendelet alkalmazáshoz szükséges személyi, szervezeti, tárgyi és pénzügyi feltételek:**

A rendelet alkalmazásával kapcsolatban személyi, szervezeti, tárgyi és pénzügyi feltételek plusz biztosítására vonatkozó igények nem merültek fel. A rendelet megalkotása az alkalmazásához szükséges személyi, szervezeti és pénzügyi feltételekben változást nem eredményez, a tárgyi (technikai) feltételek rendelkezésre állnak.

Borsodnádasd, 2015. szeptember 24.

**Indokolás**

Borsodnádasd Város Önkormányzat Képviselő-testületének a hulladékgazdálkodási közszolgáltatásról szóló önkormányzati rendeletének megalkotásához

Általános indokolás:

A 2013. január 1. napjától hatályos hulladékról szóló 2012. évi CLXXXV. törvény (a továbbiakban: Ht.) és az ahhoz kapcsolódó jogszabályok hatálybalépése óta történt módosításai a jelenleg hatályos, települési szilárd hulladékkal kapcsolatos helyi közszolgáltatásról szóló 13/2013.(XI.04.) önkormányzati rendelet teljes körű felülvizsgálatát indokolják.

Részletes indokolás:

1.§-hoz:

A rendelet célját és hatályát határozza meg.

2.§-hoz:

A használt fogalmakat tisztázza.

3.§-hoz:

A közszolgáltatás tartalmát határozza meg.

4-5.§-hoz

A közszolgáltatás ellátásának rendjét határozza meg.

6.§-hoz

Az ingatlanhasználók jogait és kötelezettségeit határozza meg.

7. §-hoz

A díjfizetés szabályait határozza meg.

8-9. §-hoz

A közszolgáltatás feltételeinek módosítására vonatkozó szabályokat tartalmazza.

10-11. §-hoz

A közszolgáltató jogait és kötelezettségeit tartalmazza.

12. §-hoz

A lomtalanítás szabályait határozza meg.

13-15. §-hoz

A gyűjtőedények rendelkezésre bocsátásával kapcsolatos, valamint azok elhelyezésével és használatával kapcsolatos rendelkezéseket tartalmazza.

16-18. §-hoz

A hulladék elhelyezésével és ártalmatlanításával kapcsolatos rendelkezéseket tartalmaz.

19. §-hoz

 Hatályba léptető és hatályon kívül helyező rendelkezéseket tartalmaz.